ΓΡΑΠΤΗ ΕΡΩΤΗΣΗ P-3908/00

υποβολή: Guido Podest (PPE-DE) προς την Επιτροπή

(4 Δεκεμβρίου 2000)

Θέμα: Απώλειες στον τομέα της παιδείας στην Ευρώπη

Οι απώλειες στον τομέα της παιδείας σε ευρωπαϊκό επίπεδο είναι πρόβλημα πολύπλοκο αλλά λίαν αισθητό καθόσον αφορά το ασθενέστερο στρώμα γενεών που προσπαθεί να εισέλθει στην αγορά εργασίας.

Μέχρι σήμερα δεν είναι διαθέσιμα ομοιογενή και συγκρίσιμα στατιστικά στοιχεία, ιδίως λόγω των διαφορών πουπάρχουν στα ευρωπαϊκά εκπαιδευτικά συστήματα, γεγονός με το οποίο συνδέεται η δυσκολία του να προσδιορισθεί μονοσήμαντα το εν λόγω πρόβλημα.

Ζητείται από την Επιτροπή να παράσχει στοιχεία που θα μπορέσουν να μας δώσουν ένα ακριβές πλαίσιο της κατάστασης όσον αφορά την πρόωρη εγκατάλειψη του σχολείου στα μεμονωμένα κράτη μέλη, προτείνοντας επίσης και πάλι τη δημιουργία ενός ευρωπαϊκού Παρατηρητηρίου για τη σχολική αποτυχία που η ίδια είχε ήδη παρουσιάσει το 1992.

Σε ποιες ενέργειες προτίθεται να προβεί η Επιτροπή για την αντιμετώπιση του προβλήματος αυτού που οδηγεί στην περιθωριοποίηση και το διασκορπισμό των δυνατοτήτων των νέων οι οποίοι αποτελούν το μέλλον της Ευρώπης;

Δεν θεωρεί σκόπιμη η Επιτροπή την παρουσίαση ενός συγκεκριμένου προγράμματος για την καταπολέμηση των απωλειών στον τομέα της παιδείας προκειμένου να αποφευχθεί ο αποκλεισμός των νέων από τον εκπαιδευτικό και επαγγελματικό κόσμο, συγκεκριμενοποιώντας έτσι τα διάφορα κοινοτικά προγράμματα διαρκούς δια βίου επιμόρφωσης κύριος στόχος των οποίων είναι η ένταξη στην κοινωνία της πληροφορίας;

Απάντηση της κας Reding εξ ονόματος της Επιτροπής

(30 Ιανουαρίου 2001)

Η Επιτροπή αναγνωρίζει ότι η ένταξη των νέων στην κοινωνία γενικά και στην αγορά εργασίας ειδικότερα παραμένει μια σημαντική πρόκληση για την Ένωση, ιδίως επειδή οι δυνάμεις της καινοτομίας και της ανάπτυξης της ευρωπαϊκής οικονομίας βασίζονται περισσότερο από ποτέ στη γνώση και τις δεξιότητες των πολιτών της. Υπάρχει ένας σημαντικός αριθμός νέων που αποτυγχάνουν στο σχολείο και συνεπώς δεν αποκτούν τις απαιτούμενες βασικές δεξιότητες και ικανότητες ώστε να ενταχθούν πλήρως στην ευρωπαϊκή οικονομία με βάση τη γνώση.

Δενπάρχουν στατιστικές για το ποσοστό σχολικής αποτυχίας στην Κοινότητα διότι μέχρι σήμερα δεν έχουν αναπτυχθεί κατάλληλα στατιστικά μέσα σε διεθνές επίπεδο για αυτό το θέμα.

Σε αυτό το πλαίσιο, η Επιτροπή έχει ξεκινήσει την καλύτερη δυνατή διαδικασία για τονπολογισμό του ποσοστού εγκατάλειψης με έναν διεθνώς συγκρίσιμο τρόπο χρησιμοποιώντας την έρευνα για το εργατικό δυναμικό της Ευρωπαϊκής Ένωσης (ΕΕ ΕΕΔ). Ορίζεται ως το ποσοστό του πληθυσμού ηλικίας 18-24 ετών που έχει ολοκληρώσει τον κατώτερο κύκλο της δευτεροβάθμιας εκπαίδευσης (ISCED επίπεδο 2) ή χαμηλότερο επίπεδο και δεν παρακολουθεί κύκλους εκπαίδευσης ή κατάρτισης.

Σύμφωνα με αυτόν τον ορισμό, η σχολική αποτυχία αντιστοιχεί στο 20,5 % στην Κοινότητα (1999). Αυτός ο ορισμός χρησιμοποιείται σήμερα στο πλαίσιο της ανάπτυξης διαρθρωτικών δεικτών (συνέχεια του Ευρωπαϊκού Συμβουλίου στη Λισσαβώνα): οι μαθητές που εγκαταλείπουν πρόωρα το σχολείο είναι ένας από τους 32 διαρθρωτικούς δείκτες σε αυτό το πλαίσιο. Ο δείκτης χρησιμοποιείται επίσης για την παρακολούθηση της κατευθυντήριας γραμμής για την απασχόληση σχετικά με την εγκατάλειψη(1).

Η Επιτροπή αναγνωρίζει ότιπάρχει ανάγκη για περαιτέρω επέκταση και βελτίωση της ανάπτυξης συγκριτικών στατιστικών, οι οποίες όχι μόνο να καταγράφουν το ποσοστό εγκατάλειψης αλλά και να εντοπίζουν και να αναλύουν τις δυσκολίες εκμάθησης και να λειτουργούν ως μηχανισμοί έγκαιρης προειδοποίησης πριν από την εγκατάλειψη του σχολείου.

Στην ευρωπαϊκή έκθεση για την ποιότητα της σχολικής εκπαίδευσης που δημοσιεύθηκε πρόσφατα (Μάιος 2000) και η οποία απεστάλη απευθείας στην κ. βουλευτή και στη γραμματεία του Κοινοβουλίου, η Επιτροπή, σε συνεργασία με εμπειρογνώμονες τους οποίους διόρισαν οιπουργοί Παιδείας από 28 ευρωπαϊκές χώρες, πρότεινε 16 δείκτες για την ποιότητα της εκπαίδευσης, συμπεριλαμβανομένων των ποσοστών των μαθητών που εγκαταλείπουν το σχολείο, όπου εφαρμόστηκαν οι αναφερόμενες στατιστικές (παραπέμποντας σε ένα προηγούμενο έτος παραπομπής 1997).

Τα δοκιμαστικά σχέδια για τα σχολεία της δεύτερης ευκαιρίας, που ξεκίνησαν με βάση το λευκό βιβλίο του 1995, Διδασκαλία και εκμάθηση: προς την κοινωνία της γνώσης(2) δείχνουν την ανησυχία της Επιτροπής για αυτή την ομάδα των νέων. Τα σχολεία της δεύτερης ευκαιρίας περιλαμβάνονται επίσης ως ένα από τα σημεία δράσης του πλαισίου δράσης για μια αειφόρο αστική ανάπτυξη(3). Ο νέος στόχος τρία των διαρθρωτικών ταμείων και η νέα πτυχή Grundtvig του προγράμματος Socrates ΙΙ προσφέρουν σήμερα πολλές χρηματοοικονομικές ευκαιρίες για τηνποστήριξη των θετικών ενεργειών σε αυτόν τον τομέα. Επιπλέον, στο πλαίσιο της νέας κοινοτικής πρωτοβουλίας URBAN II, η επιλεξιμότητα των τομέων συνδέεται επίσης με τα χαμηλά επίπεδα μορφωτικού επιπέδου. Η νέα κοινοτική πρωτοβουλία EQUAL δημιουργήθηκε για να βελτιώσουν τις ευκαιρίες επιτυχίας των διαφόρων ομάδων στόχων με ισχνή θέση στην αγορά εργασίας, συμπεριλαμβάνοντας τα άτομα που δεν διαθέτουν τα βασικά προσόντα.

Ενώ δεν έχει σχεδιαστεί η δημιουργία ενός ευρωπαϊκού κέντρου παρακολούθησης, η Επιτροπή έχει την πεποίθηση ότι αυτά τα ποικίλα μέτρα είναι ενδείξεις ότιπάρχει, σε ευρωπαϊκό επίπεδο, αυξανόμενη ανησυχία για το πρόβλημα της εγκατάλειψης του σχολείου και των μαθητών που εγκαταλείπουν πρόωρα το σχολείο και ότιπάρχουν συνεχώς ενθαρρυντικές εξελίξεις σε αυτόν τον τομέα τόσο για τη βελτίωση των στατιστικών που διατίθενται μέσω του ευρωπαϊκού στατιστικού συστήματος όσο και για την ενίσχυση των κοινοτικών ενεργειών με στόχο να βοηθήσουν αυτή την ομάδα των νέων.

(1) Οι κατευθυντήριες γραμμές για την απασχόληση 1999 Κανονισμός του Συμβουλίου της 22ης Φεβρουαρίου 1999. Στις κατευθυντήριες γραμμές για την απασχόληση 1999, η κατευθυντήρια γραμμή 7 αναφέρει θα βελτιώσουν την ποιότητα του σχολικού τους συστήματος, κατά τρόπο ώστε να μειωθεί ουσιαστικά ο αριθμός των νέων που εγκαταλείπουν πρόωρα το σχολικό σύστημα. Ιδιαίτερη προσοχή θα πρέπει επίσης να δοθεί στους νέους που αντιμετωπίζουν δυσκολίες μάθησης.

(2) COM(95)590 τελικό.

(3) COM(98)605 τελικό.